স্টাফ রিপোর্টার ॥ চুনারুঘাটে বিদেশী মদসহ আব্দুস সোবহান (৪০) নামে এক মাদক ব্যবসায়ীকে আটক করেছে গোয়েন্দা পুলিশ। সে উপজেলার পশ্চিম পাকুরিয়া সিংহপাড়া গ্রামের মৃত আব্দুল জলিলের ছেলে। বৃহস্পতিবার রাত সাড়ে ৯টার দিকে তাকে আটক করা হয়। গোয়েন্দা পুলিশ জানায়, বৃহস্পতিবার রাতে গোপন সংবাদের ভিত্তিতে এসআই মালেকের নেতৃত্বে একদল পুলিশ চুনারুঘাটের সতং এলাকায় অভিযান চালায়। এসময় সতং রাস্তার মোড় এলাকায় জনতার ব্যাংকের নিচ থেকে আব্দুস সোবহানকে আটক করা হয়। পরে তার কাছ থেকে ৪ বোতল বিদেশী মদ উদ্ধার করা হয়। রাতেই আব্দুস সোবহানকে সদর মডেল থানায় সোপর্দ করা হয়েছে। এ ব্যাপারে পুলিশ বাদী হয়ে মামলা দায়ের করেছে।